มีประจำเดือนวันที่ 11 แล้วมีเพศสัมพันธ์กับแฟนช่วงประจำเดือนใกล้จะหมดคือวันที่ 15 แต่ถุงยางรั่ว วันต่อมาวันที่16 เลยกินยาคุมฉุกเฉิน หลังจากกิน7 วัน มีเลือดออกเยอะมาก เลือดออกประมาณ 3 วัน อยากทราบว่ามีโอกาสท้องสูงไหมคะ
สวัสดีค่ะ การรับประทานยาคุมกำเนิดแบบฉุกเฉินซึ่งเป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อนได้เลือดออกผิดปกติทางช่องคลอดที่เป็นผลข้างเคียงยา อาจเกิดได้ประมาณ 1 สัปดาห์หลังการใช้ยา จากที่กล่าวมา ถ้าออกหลังกินยา 7 วัน ออกมา 3 วันแล้วหายไปก็อาจจะยังเป็นผลข้างเคียงจากยาได้สังเกตอาการว่าไม่มีเลือดออกมาผิดปกติอีกหลังจากนี้ และสังเกตรอบเดือนด้วย คลาดเคลื่อนได้แต่ไม่ควรเกิน 35 วันจากรอบก่อน สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป